L'Ordre CLT/301/2003, de 13 de juny, va aprovar els preus de la visita pública i dels serveis complementaris que es presten al Museu d'Art de Girona (DOGC núm. 3920, de 8.7.2003).
Atesa la necessitat d'actualitzar les tarifes, d'ampliar la gratuïtat de la visita per a nous col·lectius com el personal docent de Catalunya i incrementar els supòsits d'aplicació de la tarifa reduïda, així com d'adaptar l'Ordre a la nova oferta d'activitats del Museu;
Atesa la proposta de la Direcció General del Patrimoni Cultural i vist l'informe favorable de la Intervenció Delegada i de l'Assessoria Jurídica del Departament d'Economia i Finances;
D'acord amb l'article 23 de la Llei 15/1997, de 24 de desembre, de taxes i preus públics de la Generalitat de Catalunya,
1.1 S'aproven els preus de la visita pública del Museu d'Art de Girona, que queden establerts de la manera següent:
1.2 La tarifa reduïda s'aplica a les persones següents:
c) Nois/Noies entre 17 i 18 anys.
d) Persones amb discapacitat física, psíquica o sensorial, en un grau reconegut igual o superior al 33 per cent.
e) Membres d'associacions, d'entitats i institucions que hagin establert amb el museu un conveni amb finalitat cultural i/o promocional.
f) Titulars del carnet d'estudiant.
i) Membres d'una família monoparental (la formada per un pare/mare sol/a amb infants menors de dotze anys, sempre que aquests convisquin amb aquell/a i en depenguin econòmicament i exclusivament).
j) Grups organitzats de més de 20 persones.
1.3 La visita pública al Museu d'Art de Girona és gratuïta per a les persones següents:
b) Menors de 16 anys (16 anys inclosos).
d) Membres de l'Associació d'Amics del Museu d'Art.
e) Membres d'associacions, d'entitats i d'institucions que hagin establert amb el museu un conveni amb finalitat cultural i/o promocional.
f) Grups d'estudiants acompanyats de professorat i estudiants universitaris/àries degudament acreditats/des.
g) Personal docent de Catalunya, de qualsevol ensenyament del sistema educatiu oficial, degudament acreditat.
1.4 La visita pública al Museu d'Art de Girona és gratuïta per a tot el públic els dies següents:
a) El primer diumenge de cada mes.
b) El dia de la celebració de la Nit dels Museus.
d) El 18 de maig (Dia Internacional dels Museus).
e) Els dos diumenges de la setmana Girona, Temps de Flors.
f) El 25 de juliol (Sant Jaume).
g) L'11 de setembre (Diada Nacional).
h) El 29 d'octubre (Sant Narcís).
Campanyes de promoció de la visita pública
2.1 El Museu d'Art de Girona pot establir campanyes de promoció de la visita pública mitjançant conveni amb associacions, entitats o institucions.
Aquestes campanyes consisteixen en l'aplicació de la tarifa reduïda o de la visita pública gratuïta a les persones membres de les associacions, entitats o institucions, durant el termini que s'estableixi, que no pot ser superior a un any.
2.2 Els convenis de les campanyes de promoció han d'establir les condicions d'aplicació, i com a mínim, les següents:
a) Determinació del tipus de tarifa que s'aplicarà (reduïda o gratuïta) i especificació de les persones a les que serà aplicable.
Es pot establir un nombre màxim de persones beneficiàries, en còmput global de la campanya o mensual.
b) Contraprestació econòmica o d'un altre tipus de l'associació, entitat o institució.
2.3 En l'estudi econòmic que s'ha d'adjuntar als convenis de les campanyes de promoció ha de constar la quantificació dels ingressos que el Museu deixarà d'obtenir per l'aplicació de la tarifa reduïda o gratuïta i la quantificació de la contraprestació o beneficis que aquest rebrà de l'aplicació de la campanya, que han de ser, almenys, equivalents als ingressos que deixarà d'obtenir.
S'aprova el preu de la visita del Museu d'Art de Girona integrada en la visita combinada.Gironamuseus., que és d'1 euro.
Aquest preu s'aplica quan la visita al Museu sigui la segona o posterior de les que es realitzin als museus inclosos en la visita combinada.
Preu de les visites guiades i les activitats
4.1 S'aproven els preus de les visites guiades al Museu d'Art de Girona i els preus de les activitats i els tallers que s'hi organitzen que no s'hagin de satisfer a empreses concessionàries, que són els següents:
4.1.1 Preu de les visites guiades i activitats per a públic general:
a) Visita de grup amb guia: 120 euros per guia i 1,50 euros per persona (excepte que els membres del grup es puguin acollir als supòsits de visita pública gratuïta previstos en l'article 1.3).
b) Visites guiades dinamitzades:
Preu per als membres de l'Associació d'Amics del Museu: 2 euros per persona.
Visita gratuïta per als menors de 16 anys (16 anys inclosos).
c) Visites i activitats familiars:
Preu normal: 2 euros per persona (inclosos els menors d'edat).
Preu per als membres de l'Associació d'Amics del Museu: 1 euro per persona.
4.1.2 Preu de les visites i activitats per a públic escolar:
a) Activitats i tallers en les dependències del Museu:
Grups de 21 alumnes o més: 3,30 euros per alumne/a.
b) Activitats amb itineraris per la ciutat de Girona:
Grups de 21 alumnes o més: 6,60 euros per alumne/a.
Activitats i tallers que el Museu realitza a les escoles: 125 euros per grup.
4.2 S'aprova el preu per l'ús individual d'audioguia, que és d'1 euro i que s'ha d'afegir al preu de la visita pública corresponent.
S'aproven els preus dels cursos i dels seminaris que organitza el Museu d'Art de Girona que no s'hagin de satisfer a empreses concessionàries, que són els següents:
Preu per als membres de l'Associació d'Amics del Museu: 3 euros per hora i assistent.
b) Cursos i seminaris que el Museu ofereix a institucions o entitats públiques: 600 euros per curs.
Preu de reproduccions fotogràfiques i per usos de les reproduccions
6.1 S'aprova el preu per reproduccions fotogràfiques, que és de 18 euros, per diapositiva o per CD-R.
6.2 S'aprova el preu per l'ús de reproduccions d'imatges del Museu amb finalitats lucratives o de difusió, que és de 31 euros.
Es deroga l'Ordre CLT/301/2003, de 13 de juny, per la qual s'aproven els preus de la visita pública i dels serveis complementaris que es presten al Museu d'Art de Girona.